**CONSILIUL LOCAL AL MUNICIPIULUI TÂRGU MUREȘ**

**DIRECȚIA DE ASISTENŢĂ SOCIALĂ TÂRGU MUREȘ**

ROMÂNIA – 540015, Târgu Mureş, Str. Gheorghe Doja, Nr. 9

Tel. 0365-430.859, Fax. 0365-882.023; E-mail: registratura.das@tirgumures.ro

Anexa nr. 5 la ROF

**DREPTURILE ŞI RESPONSABILITĂŢILE VOLUNTARULUI**

**Ce drepturi ai ca voluntar?**

* Dreptul la o recrutare deschisă și corectă;
* Dreptul la o supervizare adecvată;
* Dreptul de a fi informat corect şi precis în legătură cu organizaţia/instituţia/asociaţia, politica, oamenii şi programele organizaţiei/instituţiei/asociaţiei;
* Dreptul de a fi informat corect și precis în legătură cu organizația/instituţia/asociaţia și activitățile pe care aceasta le desfășoară;
* Dreptul de a desfășura activități pe care să fii capabil să le realizezi;
* Dreptul de a fi încredințat unui tutore care să te sprijine;
* Dreptul de a fi orientat și pregătit pentru activitate;
* Dreptul de a fi recunoscut ca membru al echipei;
* Dreptul de a fi tratat cu respect, demnitate și apreciere;
* Dreptul de a avea condiții corespunzătoare de muncă;
* Dreptul de a nu fi discriminat;
* Dreptul de a primi feedback pentru activitatea desfășurată și sugestii de îmbunătățire;
* Dreptul de a-ți expune propriile argument și de a veni cu propuneri de îndeplinire a activităților;
* Dreptul de a-ți fi respectată integritatea mentală și fizică;
* Dreptul de refuza sarcinile pe care nu te simți în stare să le duci la bun sfârșit;
* Dreptul de a solicita organizaţiei gazdă eliberarea certificatului de voluntariat însoţit de raportul de activitate;
* Dreptul la confidenţialitate şi protecţia datelor personale;
* Dreptul la timp liber corespunzător cu activitatea de voluntariat;
* Dreptul de a realiza activitățile care ți-au fost propuse, fără a fi exploatat.

**Ce responsabilități ai ca voluntar?**

* De a considera voluntariatul ca un angajament serios;
* De a comunica aptitudinile şi posibilităţile reale de care dispui;
* De a oferi informaţii în legătură cu programul disponibil, cum poate fi contactat;
* De a-ți demonstra angajamentul, seriozitatea și responsabilitatea față de organizație/instituţie/asociaţie;
* De a fi dispus să înveţi;
* De a fi o persoană de încredere și constantă în responsabilitățile tale;
* De a accepta doar activităţi cărora le poți face faţă;
* De a duce la bun sfârșit sarcinile asumate;
* De a respecta confidenţialitatea;
* De a acţiona într-o manieră profesionistă în relaţia cu beneficiarii organizaţiei/instituţiei/asociaţiei;
* De a-ți recunoaşte şi declara limitările;
* De a respecta datele limită şi de a informa organizația/instituţia/asociaţia în caz de absență;
* De a adera la politicile organizației/instituţiei/asociaţiei și de a urma procedurile și îndrumările;
* De a aduce problemele de interes în atenția coordonatorului;
* De a consulta persoana potrivită sau coordonatorul de voluntari cu privire la diferitele probleme sau pentru îndrumare;
* De a menţine o abordare flexibilă a îndatoririlor;
* De a fi punctual;
* De a furniza o bună calitate a serviciilor oferite;
* De a manifesta respect față de ceilalți membrii din organizație/instituţie/asociaţie și de a-i sprijini atunci când au nevoie;
* De a oferi feedback constructiv şi sugestii coordonatorului și de a primi feedback de la acesta pentru a mări eficienţa;
* De a acţiona într-o manieră responsabilă şi onestă în toate situaţiile, inclusiv respectând mediul de lucru şi orice echipament folosit;
* De a refuza cadouri, recompense financiare sau sugestii din partea beneficiarilor.

**Obligaţii specifice a voluntarului:**

* Obligaţia de a presta o activitate de interes public, fără remuneraţie;
* Obligaţia unei conduite complementare cu obiectivele generale ale voluntariatului – îmbunătăţirea calităţii vieţii şi reducerea sărăciei, dezvoltare sustenabilă, sănătate, prevenirea şi gestionarea efectelor dezastrelor, incluziunea socială şi totodată lupta împotriva excluderii sociale şi discriminarea;
* Obligaţia voluntarului de a îndeplini sarcinile prevăzute în fişa de voluntariat, precum şi respectarea instrucţiunilor stipulate în fişa de protecţie a voluntarului;
* Obligaţia de a păstra confidenţialitatea informaţiilor la care are acces în cadrul activităţii de voluntariat, pe perioada desfăşurării contractului de voluntariat şi pe o perioada de 2 ani după încetarea acestuia;
* Obligaţia de a anunţa indisponibilitatea temporară de a presta activitatea de voluntariat în care este implicat.